Slag van Spioenkop - Wikipedia

# Slag van Spioenkop

### vanuit Wikipedia, die vrye ensiklopedie.

Die Boeremagte by Spioenkop

Die slag van Spioenkop is sowat 38 km wes-suid-wes van Ladysmith geveg op Spioenkop langs die Tugelarivier, Natal in Suid-Afrika. Dit was tussen die Boere en Britse magte op 23 en 24 Januarie 1900 geveg as deel van die Tweede Vryheidsoorlog, en het gelei tot 'n bekende Britse nederlaag gedurende die Oorlog. Die Britse naam vir die koppie is verkeerdelik opgeneem as "Spion Kop", wat steeds in die literatuur in die Statebond voortleef, alhoewel die aanvaarde en amptelike spelling in Suid-Afrika "Spioenkop" is.

Gesneuwelde Britse soldate wat in loopgrawe lê

Sir Redvers Buller, bevelvoerder van die Britse magte in Natal, is op daardie stadium oorskadu deur Kommandant-Generaal Louis Botha, en die lot van Ladysmith is nog nie bepaal nie. Buller het opdrag van sy hoofmag aan Generaal Sir Charles Warren gegee, wat besluit het om die Boere langs twee fronte aan te val. Warren het 'n mag onder Brigadier-Generaal Woodgate gestuur om Spioenkop, 'n rotsagtige koppie, op die nag van 23 Januarie te beset, wat gelyk het soos die sleutel tot die Boere se regter-senterflank. Hulle het die feitlik onbeskermd gevind, maar het nie hulleself behoorlik ingeburger nie, 'n feit wat nog meer bemoeilik is nadat hulle nie genoegsame artillerie teen die steil heuwel kon uitsleep nie.

Die foto van 'n gesneuwelde Burger het bloot die byskrif "'n Boere skerpskutter" in 'n Engelse koerant gedra

Deurdat hulle van alle kante af ontbloot was vir die Boere se skerpskutters en artillerievuur het hulle swaar verliese gedurende die dag se geveg gelei, met meer as 300 gesneuweldes (insluitend Woodgate) en 1653 gewond, voordat hulle die aand teruggeval het. Die Boeremagte het 50 gesneuweldes en 120 gewondes gehad.

Hierdie Britse grafte op Spioenkop gee 'n goeie aanduiding van die ligging van die loopgrawe ten tye van die geveg.

Die Kop Stand by Anfield Stadium — die tuiste van die Engelse sokkerspan Liverpool F.C — is vernoem in eerbied van die slag.

## [wysig] Eksterne skakels

- The Great Boer War Chapter XV: Spion Kop deur Sir Arthur Conan Doyle
- Commando Chapter IV: The Battle of Spion Kop deur Deneys Reitz

## [wysig] Verwysings

- Nuwe Geskiedenis van Suid-Afrika in woord en beeld, Cameron & Spies, Human & Rousseau uitgewers, 1986 (ISBN 0798119772).

Ontsluit van "http://af.wikipedia.org../../../s/l/a/Slag_van_Spioenkop_5cb1.html"

Kategorieë: Veldslae | Geskiedenis van Suid-Afrika | Tweede Vryheidsoorlog

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Español
- Français
- Nederlands
- ‪Norsk (bokmål)‬